**ЗАПОВЕД**

**№ПО-5-2/26.06.2019г.**

 На основание чл.47ж, ал.1 от ППЗСПЗЗ, във връзка със Заповед № РД 46-161/21.03.2019г. на Министъра на земеделието, храните и горите, обн. в ДВ. бр.33 от 19.04.2019г.

 **Н А Р Е Ж Д А М:**

Да се проведе търг с тайно наддаване за отдаване под наем и аренда на свободните земеделски земи от Държавния поземлен фонд на територията на област Пловдив за **стопанската 2019/2020 година** /първа тръжна сесия/за:

* **Отдаване под наем за отглеждане на едногодишни полски култури, за срок от 1 /една/ стопанска година;**
* **Отдаване под аренда за отглеждане на едногодишни полски култури и многогодишни фуражни култури – житни, бобови и техните смеси, за срок от 5 /пет/ стопански години;**
* **Отдаване под аренда за отглеждане на съществуващи трайни насаждения;**
* **Отдаване под аренда за създаване и отглеждане на трайни насаждения;**
1. **Обект на търга**

Земите от ДПФ, подробно описани /по общини, землища, имоти, начин на ползване, форма на отдаване /наем или аренда/, срок на предоставяне и начална тръжна цена/ по списъци, които са неразделна част от настоящата заповед.

1. **Вид на търга**

С тайно наддаване

1. **Условия за участие в търга**

 **3.1.** Право на участие в търга имат физически лица, кооперации, еднолични

 търговци и юридически лица, регистрирани по Търговския закон, които:

* + 1. са регистрирани като земеделски производители;
		2. не са лишени от правото да упражняват търговска дейност;
		3. не са обявени и не се намират в производство за обявяване в несъстоятелност;
		4. не се намират в ликвидация;
		5. нямат неизплатени суми по чл. 34, ал. 6 и 8 ЗСПЗЗ, неизплатени суми за земите по чл. 37в, ал. 3, т. 2 ЗСПЗЗ, освен ако компетентният орган е допуснал разсрочване или отсрочване на задължението;
		6. нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд “Земеделие”;
		7. нямат качеството на “свързани лица” по смисъла на Търговския закон с лице, което не отговаря на изискването по т. 3.1.5 и т. 3.1.6.;
		8. сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост.
		9. нямат парични задължения към държавата.

Изискването по т.3.1.2 се отнася за управителите или за членове на управителните органи на кандидата.

Обстоятелствата по т.3.1.1, 3.1.3, 3.1.4, 3.1.5 и 3.1.6 се удостоверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, като в случаите по чл. 34, ал. 6 и 8 ЗСПЗЗ информацията се събира служебно от областната дирекция "Земеделие", а обстоятелствата по т.3.1.2, 3.1.7, 3.1.8 и 3.1.9 – с декларация.

* 1. **Кандидатите за участие в търга представят:**
		1. заявление-оферта за участие по образец;
		2. банково бордеро за внесен депозит;
		3. декларации – по чл.47в, ал.1, т.2, 7 - 9 от ППЗСПЗЗ;
		4. нотариално заверено пълномощно, когато лицето участва в търга чрез пълномощник;
		5. декларация за съгласие с клаузите на образеца на съответния договор

Кандидатите за участие в търга за повече от един имот представят документи по точки 3.2.1 и 3.2.2 за всеки имот поотделно.

Документът по точка 3.2.4 и документ за самоличност на заявителя или на упълномощеното от него лице се представят на комисията в деня на провеждането на търга (тръжната сесия).

**Размер и срок за плащане на депозита за участие в търга**:

* 1. **Размер на депозита:**
		1. За едногодишни полски култури и за отглеждане на многогодишни фуражни култури - житни, бобови и техните смеси – 20 % от началната тръжна цена, умножена по площта на имота;
		2. За отглеждане на съществуващи трайни насаждения - 10 лв./дка;
		3. За създаване и отглеждане на трайни насаждения – 10 лв./дка;
	2. **Срок за плащане на депозита:**

 Към заявлението-оферта /по образец/ за участие се прилага банково

 бордеро за внесен **лично** от кандидата депозит.

* 1. **Банкова сметка:**

Депозитът за участие в търга се внася по сметка на ОД „Земеделие“- Пловдив в български лева:

 **Уникредит Булбанк – Пловдив клон 7000**

 **IBAN: BG 37 UNCR 70003319727307**

 **BIC: UNCRBGSF**

1. **Условия за плащане на цената:**

Плащанията се извършват в български лева, по банков път, в срокове и при условията, определени в договора за наем или аренда.

1. **Място и срок за получаване на документи за участие в търга:**

Областна дирекция “Земеделие” – Пловдив, гр.Пловдив, бул. “Марица” 122, ет. 3, стая №4, всеки работен ден от 9.00 до 17.30 часа, или могат да бъдат изтеглени от интернет страницата на Областна дирекция „Земеделие“ – Пловдив - http://www.mzh.government.bg/ODZ-Plovdiv/bg/Home.aspx, в срок **до** **29.07.2019г. включително.**

1. **Място и срок за подаване на документи за участие в търга**

Областна дирекция “Земеделие” – Пловдив, гр.Пловдив, бул. “Марица” 122, ет. 3, всеки работен ден от 9.00 до 17.30 часа, в стая № 4, в срок до **29.07.2019г. включително**, 30 /тридесет/ дни, считано от деня следващ датата на публикацията на заповедта в местен вестник. Документите се представят в запечатан непрозрачен плик, адресиран до Областна дирекция „Земеделие“-Пловдив с указанието „ за участие в търг наем/аренда“.

 **8. Място на обявяване на информацията за земите – обект на търга:**

На информационното табло на Областна дирекция “Земеделие” – Пловдив, гр.Пловдив, бул. “Марица” 122, ет. 3, на информационните табла в общинските служби по земеделие и на интернет страницата на Областна дирекция „Земеделие“ – Пловдив: <http://www.mzh.government.bg/ODZ-Plovdiv/bg/Home.aspx>.

 **9. Място, ден и час на провеждане на търга /първа тръжна сесия/:**

Търгът ще се проведе вОбластна дирекция “Земеделие” – Пловдив, гр.Пловдив, бул. “Марица” 122, ет.2 /заседателна зала/ на **02.08.2019г.** от **10:00 часа** със задължително присъствие на кандидатите или упълномощени от тях лица.

 **10. Стъпка на наддаване в размер на един лев от началната тръжна цена в случаите по чл. 47л от ППЗСПЗЗ**

Когато от няколко участници е предложена една и съща цена за даден имот, между тях се провежда търг с явно наддаване с начална цена – предложената от кандидатите цена, която не може да бъде по-ниска от началната тръжна цена.

 **11**. Предложената в заявлението – оферта **цена (в цели левове на декар)** трябва да бъде изписана с цифри и с думи за всеки номер имот – обект на търга. При различие е валидно изписването с думи. Участниците в търга нямат право да подават повече от една оферта за един имот, както и да правят допълнения и изменения в подадените оферти. Документи за участие, представени след изтичането на опредения срок или в незапечатан плик или прозрачен плик, или в плик с нарушена цялост, не се приемат.

 **12.** Сключването на договор за наем или аренда за ползване на обявените земеделски земи от държавния поземлен фонд, не гарантира подпомагане на земеделските стопани по схемите и мерките на Общата селскостопанска политика.

 **13.** Заповедта да се публикува в един местен вестник.

 **14.** Настоящата заповед, ведно със списъците, да се поставят на видно място в Областна дирекция „Земеделие“-Пловдив, общинските служби по земеделие, както и да се публикуват на интернет страницата на дирекцията.

 **ВЕЛИНА ПАНЧЕВА /П/**

 **Директор на ОД „Земеделие“ - Пловдив**